**Daniel Franz Anders Viksten** (s. 10. syyskuuta 1989 Mora, Ruotsi) on ruotsalainen jääkiekkoilija, joka pelaa Itävallan monikansallisessa ICE Hockey League-joukkue Graz 99ersissa. Hän on pelipaikaltaan oikea laitahyökkääjä. Viksten laukoo oikealta.

Pelityyli
---------

Elite Prospects -sivuston Ulf Anderssonin mukaan Viksten luontaisilla hyökkäyspään vaistoilla varustettu, nopea laitahyökkääjä, jolla on erinomainen rannelaukaus. Hän ei ole kuitenkaan kovin isokokoinen pelaaja.

Ura
---

### Seuraura

Viksten on Mora IK:n kasvatti. Hän jakoi kaudella 2007–2008 seuran J20-junioreiden sisäisen pistepörssin voiton Johan Perssonin kanssa tehoilla 14+15=29. Viksten sai samalla kaudella Moran Elitserien-joukkueessa tililleen kaksi runkosarja- ja kaksi Kvalserien-ottelua ilman tehopisteitä. Hän sai tililleen ensimmäisen Elitserien-ottelunsa 25. lokakuuta 2007 Luleå HF:ää vastaan, mutta Viksten jäi kuitenkin runkosarjassa ilman peliaikaa. Mora kuitenkin putosi kauden päätteeksi HockeyAllsvenskaniin. Viksten pelasi kauden aikana miesten pelejä myös yhden ottelun verran lainalla Ruotsin kolmanneksi korkeimmalla sarjatasolla I-divisioonan Borlänge HF:ssä.

Allsvenskan-kausi 2008–2009 oli Vikstenille ensimmäinen kokonainen kausi miesten sarjoissa ja hän teki 44 runkosarjaottelussa tehot 20+18=38 sekä kolmessa nousukarsintaottelussa yhden syöttöpisteen. Viksten oli runkosarjassa Moran paras maalintekijä ja toiseksi paras pistemies Teemu Elomon jälkeen. Hän voitti myös Allsvenskanin juniori-ikäisten piste- ja maalipörssin. Kaudella 2010–2011 Viksten eteni Moran kanssa Kvalserieniin, mutta joukkue jäi kuitenkin ilman sarjanousua. Kaudella 2012–2013 hän jakoi 16 osumallaan Moran sisäisen maalipörssin voiton Tobias Ericssonin kanssa. Kaudeksi 2013–2014 Viksten siirtyi jatkamaan Allsvenskan-uraansa Malmö Redhawksiin. Hän oli tehoilla 23+14=37 joukkueen paras maalintekijä ja toiseksi paras pistemies Joey Tenuten jälkeen. Viksten jakoi Allsvenskanin maalipörssin kolmannen sijan Karlskrona HK:n Jordan Smothermanin ja BIK Karlskogan Pathrik Westerholmin kanssa. Hän voitti myös sarjan ylivoimaalipörssin 14 osumallaan. Malmö eteni Kvalserieniin, mutta jäi kuitenkin ilman sarjanousua.

Kaudeksi 2014–2015 Viksten siirtyi kaksivuotisella sopimuksella pelaamaan SHL:ää (ent. Elitserien) Örebro HK:n riveihin. Hän teki SHL-uransa avausmaalin 27. syyskuuta 2014 ylivoimalla Djurgårdens IF:ää vastaan. Viksten sai ottelussa myös syöttöpisteen Tomas Skogsin tekemään Örebron 5–4-jatkoaikamaaliin. SHL-uransa ensimmäisen kypärätempun hän teki 1. marraskuuta 2014 vieraissa Djurgårdens IF:ää vastaan. Vikstenin kolmas osuma syntyi voittomaalikilpailussa ja se ratkaisi Örebrolle 2–3-voiton. Kaikkiaan hänen ensimmäinen kokonainen kautensa liigassa toi 43 runkosarjaottelussa tehot 14+15=29 sekä kuudessa playoff-ottelussa kolme maalia. Viksten oli runkosarjassa Örebron kolmanneksi paras pistemies ja pudotuspeleissä joukkueen paras maalintekijä. Heinäkuussa 2015 hän jatkoi sopimustaan Örebron kanssa kolmella vuodella kevääseen 2019 saakka. Kaudella 2015–2016 Viksten voitti joukkueen sisäisen piste-, maali- ja syöttöpörssin tehoilla 17+20=37. Hänet palkittiin kauden päätteeksi SHL:n herrasmiespelaajana Rinkens riddarella. Kausi 2016–2017 Vikstenillä jäi rikkonaiseksi lonkkavamman vuoksi. Kaudella 2017–2018 hän jakoi 11 osumallaan Örebron sisäisen maalipörssin toisen sijan Sakari Mannisen ja Marcus Weinstockin kanssa edellään vain Tom Wandell.

Viksten siirtyi kaudeksi 2018–2019 kaksivuotisella sopimuksella Färjestad BK:hon. Tammikuussa 2020 hän teki joukkueen kanssa vuoden mittaisen jatkosopimuksen.

### Maajoukkueura

Viksten on pelannut Ruotsin A-maajoukkueessa kuusi ottelua ilman tehopisteitä. Hän teki A-maajoukkuedebyyttinsä 2. huhtikuuta 2015 Trenčínissä Slovakiaa vastaan. Viksten on pelannut myös neljä nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Borlänge HF | Ruotsi I | 1 | 1 | 0 | 1 | 0 | – | – | – | – | – |
|  | Mora IK | Elitserien | 2 | 0 | 0 | 0 | 0 | – | – | – | – | – |
| 2008–2009 | Mora IK | Allsvenskan | 44 | 20 | 18 | 38 | 24 | – | – | – | – | – |
| 2009–2010 | Mora IK | Allsvenskan | 49 | 17 | 21 | 38 | 6 | – | – | – | – | – |
| 2010–2011 | Mora IK | Allsvenskan | 52 | 14 | 19 | 33 | 12 | – | – | – | – | – |
| 2011–2012 | Mora IK | Allsvenskan | 52 | 15 | 12 | 27 | 2 | – | – | – | – | – |
| 2012–2013 | Mora IK | Allsvenskan | 51 | 16 | 18 | 34 | 14 | – | – | – | – | – |
| 2013–2014 | Malmö Redhawks | Allsvenskan | 45 | 23 | 14 | 37 | 8 | – | – | – | – | – |
| 2014–2015 | Örebro HK | SHL | 43 | 14 | 15 | 29 | 4 | 6 | 3 | 0 | 3 | 2 |
| 2015–2016 | Örebro HK | SHL | 49 | 17 | 20 | 37 | 4 | 2 | 0 | 1 | 1 | 0 |
| 2016–2017 | Örebro HK | SHL | 31 | 7 | 6 | 13 | 4 | – | – | – | – | – |
| 2017–2018 | Örebro HK | SHL | 50 | 11 | 11 | 22 | 6 | – | – | – | – | – |
| 2018–2019 | Färjestad BK | SHL | 52 | 8 | 12 | 20 | 4 | 14 | 3 | 0 | 3 | 2 |
| 2019–2020 | Färjestad BK | SHL | 51 | 14 | 16 | 30 | 8 | – | – | – | – | – |
| 2020–2021 | Färjestad BK | SHL | 52 | 25 | 23 | 48 | 2 | 6 | 1 | 1 | 2 | 0 |
| 2021–2022 | Färjestad BK | SHL | 51 | 18 | 21 | 39 | 2 | 19 | 4 | 5 | 9 | 2 |
| 2022–2023 | Färjestad BK | SHL | 44 | 6 | 9 | 15 | 6 | 7 | 1 | 1 | 2 | 0 |
| 2023–2024 | Graz 99ers | ICEHL | 27 | 8 | 6 | 14 | 4 | – | – | – | – | – |
| 10 kautta | yhteensä | Elitserien/SHL | 424 | 120 | 133 | 253 | 40 | 54 | 12 | 8 | 20 | 6 |
| 6 kautta | yhteensä | Allsvenskan | 293 | 105 | 102 | 207 | 66 | – | – | – | – | – |

Lähteet
-------

* Daniel Viksten The Internet Hockey Databasessa (englanniksi)
* Daniel Viksten Eurohockey-sivustolla (englanniksi)
* Daniel Viksten *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Daniel Viksten *Elite Prospects*. Everysport Media Group AB.  (englanniksi)
2. ↑  Elite Prospects - Mora IK J20 *eliteprospects.com*. Everysport Media Group. Viitattu 6.3.2020. (englanniksi)
3. ↑  Daniel Viksten *SHL.se*. SHL AB. Viitattu 6.3.2020. (ruotsiksi)
4. ↑  Elite Prospects - Mora IK *eliteprospects.com*. Everysport Media Group. Viitattu 6.3.2020. (englanniksi)
5. ↑  Elite Prospects - Mora IK *eliteprospects.com*. Everysport Media Group. Viitattu 6.3.2020. (englanniksi)
6. ↑  Elite Prospects - Malmö Redhawks *eliteprospects.com*. Everysport Media Group. Viitattu 6.3.2020. (englanniksi)
7. ↑  Elite Prospects - Allsvenskan Stats 2013-2014 *eliteprospects.com*. Everysport Media Group. Viitattu 6.3.2020. (englanniksi)
8. ↑  Gullbrand, Johannes: Örebro Hockey presenterade fyra nya spelare  10.4.2014. SHL AB. Viitattu 24.3.2016. (ruotsiksi)
9. ↑  Gullbrand, Johannes: Tomas Skogs avgjorde i förlängningen när Örebro vann *SHL.se*.  27.9.2014. SHL AB. Viitattu 6.3.2020. (ruotsiksi)
10. ↑  Daniel Viksten *SHL.se*. SHL AB. Viitattu 6.3.2020. (ruotsiksi)
11. ↑  Gullbrand, Johannes: Örebro vände och straffade Djurgården *SHL.se*.  1.11.2014. SHL AB. Viitattu 6.3.2020. (ruotsiksi)
12. ↑  Elite Prospects - Örebro HK *eliteprospects.com*. Everysport Media Group. Viitattu 6.3.2020. (englanniksi)
13. ↑  Nyängen, Filip: Daniel Viksten förlänger kontraktet med Örebro Hockey *orebrohockey.se*.  30.7.2015. Örebro Elitehockey AB. Viitattu 24.3.2016. (ruotsiksi)
14. ↑  Elite Prospects - Örebro HK *eliteprospects.com*. Everysport Media Group. Viitattu 6.3.2020. (englanniksi)
15. 1 2  Eriksson, Stefan: Daniel Viksten klar för Färjestad BK *farjestadbk.se*.  6.4.2018. Färjestads Bollklubb Fastighets AB. Viitattu 23.7.2018. (ruotsiksi)
16. ↑  Elite Prospects - Örebro HK *eliteprospects.com*. Everysport Media Group. Viitattu 6.3.2020. (englanniksi)
17. ↑  Karlsson, Mattias: SHL-stjärnan skriver nytt långtidskontrakt *aftonbladet.se*.  17.1.2020. Aftonbladet Hierta AB. Viitattu 6.3.2020. (ruotsiksi)
18. ↑  Slovakia vs Sweden - EHC - Euro Hockey Challenge - boxscore *pointstreak.com*.  2.4.2015. Pointstreak Sports Technologies Inc. Viitattu 23.7.2018.